text: Tiltalt for sex-misbrug af pige
  21 september 2011 kl. 07.06
  En tidligere kroejer i Aabenraa er tiltalt for seksuelt misbrug af en pige på kun otte år.
  Dagbladet JydskeVestkysten oplyser, at manden står tiltalt ved retten i Sønderborg for 13 overtrædelser af straffeloven.
  Ifølge anklageskriften har han begået blufærdighedskrænkelse og anden kønslig omgang end samleje med pigen. Han er også tiltalt for at drive bordel og trusler på livet.
  Den 44-årige nægter sig skyldig i de alvorlige anklager.
  Der er afsat fire retsdage til sagen, og dommen forventes at falde på tirsdag i næste uge.
  